Здравейте,


Обадих се на 112 заради роднина – хвърляше предмети, и ме заплаши с убийство чрез побой (от група хора, негови познати). Патрул дойде, взе показания, говориха с нарушителя настрани, и ни накараха и двамата да подпишем двустранно протокол (предупреждение), към всеки от двамата. Като цяло всичко не отне повече от 10-15 минути.


Преди да тръгнат дежурните полицаи, единият ни помоли да се разберем помежду си, което аз казах, че не беше възможно към момента, защото този мой роднина смята, че всичките си проблеми може да ги решава само с насилие. Освен това, същият този полицай ни каза, че ако пак ги извикаме, ще трябва да ни задържат и двамата за денонощие. 


Въпросът ми е следния: защо накараха мен да подпиша същия протокол като насилника, и защо мен ще задържат другия път заедно с него, при положение, че аз се обадих на 112, ами и отгоре на всичко имах 3 свидетеля, които видяха цялото насилие, като 1 от тях потвърди версията ми и разказа какво се е случило на патрулните?


Това има ли го в закона? И в момента ако пак се случи същото нещо, какво трябва да направя, да не се обаждам и да си мълча ли? Въобще не съм наясно как да процедирам, защото никога преди не ми се е налагало да звъня на 112 и на полиция. Да спомена, този индивид не съм го провокирал по никакъв начин, беше пиян и избухна като насочи агресията си предимно към мен и този другия мой роднина, който ми потвърди думите.


Това не ми изглежда изобщо честно, и искам да знам как мога да се защитя за в бъдеще, защото отново може и да се случи нещо подобно, реално нарушителят може да ми има зъб вече заради обаждането на полицията.


Мерси предварително и много поздрави!  

– Bariloche




Двойно предупреждение и арест?
==============================

 

Здравейте, 


В случай, че имате някакви притеснения, можете да се обърнете към Началника на съответното Районно полицейско управление. 


Ако желаете консултация с адвокат, може да намерите такъв на следния линк:  

<https://www.kantorata.net/#advokati>


Росица Киселярова  

юрист | Advokatami.bg  

0888 047 188


